Հաշմանդամություն ունեցող մարդիկ երկրի տարբեր ծայրերից գալիս և անձամբ էին խոսում Կոնգրեսի անդամների հետ, պայքարում օրենքի ընդունման համար և բացատրում, թե որքան կարևոր է օրենքի յուրաքանչյուր կետի ընդունումը: Մարդիկ իրենք էին գալիս, գիշերն անցկացնում էին գետնին, իսկ ցերեկը գնում կոնգրեսականների գրասենյակները: Իսկ նրանք, ովքեր հնարավորություն չունեին Վաշինգտոն հասնելու, նամակներով իրենց պատմություններն էին ուղարկում Կոնգրես, մասնակցում իրենց համայնքներում կազմակերպվող հանդիպումներին և անընդմեջ զանգահարում պատկան մարմիններին: